
Suinteresuotiems tiekėjams	

Dėl pirkimo sąlygų paaiškinimo

            UAB „Grinda“ Centrinės viešųjų pirkimų informacinės sistemos priemonėmis vykdomame supaprastinto atviro konkurso būdu pirkime  „Tentinis angaras“ (toliau – Pirkimas, Pirkimo  ID Nr. 9950849) gavo suinteresuoto tiekėjo užklausą, kuriuose prašoma paaiškinti Pirkimo sąlygas. 
UAB „Grinda“ išnagrinėjusi tiekėjo klausimą, paaiškina Pirkimo sąlygas:
	Eil.Nr.
	Klausimas / teikiamo siūlymo tekstas
	Atsakymai

	1.
	Sveiki, prašome atsiųsti tentų ir cinkuotų detalių tvirtinimo brėžinius, nes tai yra techninis gaminys ir Lietuvos norminiai aktai nustato konkrečius reikalavimus tokio pobūdžio statiniams. Jūsų techninėse specifikacijose nurodomi reikalavimai yra neišsamūs, todėl tiekėjai privalėtų žinoti visų būtinų elementų (kurių dydžiai ir tvirtinimo vietos, pritvirtinimo prie tento būdai ir pan. niekur sąlygose nenurodyti) tvirtinimo vietas, dydžius bei kitą papildomą informaciją. Todėl, siekiant aiškumo ir tikslios pasiūlymo kainos apskaičiavimo, būtina pateikti perkamų tentų tikslius bei konkrečius duomenis ir brėžinius.
	Perkančioji organizacija informuoja, kad pirkimo dokumentuose (Techninė specifikacija ir jos prieduose) yra pateikti pagrindiniai perkamo tentinio angaro techniniai reikalavimai bei duomenys, reikalingi pasiūlymui parengti ir kainai apskaičiuoti, įskaitant angaro matmenis, projektines sniego ir vėjo apkrovas, vartų parametrus, PVC tento charakteristikas bei montavimo sąlygas.
Pažymėtina, kad pirkimo objektas yra galutinis produktas – pilnai sukomplektuotas ir sumontuotas tentinis angaras, atitinkantis pirkimo dokumentuose nustatytus reikalavimus.
Vadovaujantis Techninės specifikacijos 5 skyriaus 3 punktu, tiekėjas pats projektuoja, pagamina ir sumontuoja siūlomą konstrukciją. Taip pat pagal Techninės specifikacijos 11 punktą kartu su pasiūlymu turi būti pateiktas konstrukcijos techninis aprašymas, konstrukcijos brėžinys, apkrovų skaičiavimai arba gamintojo deklaracija, naudojamų medžiagų techniniai duomenys ir kiti techninėje specifikacijoje nurodyti dokumentai.
Atsižvelgiant į tai, konkretūs konstrukciniai sprendiniai, įskaitant tento tvirtinimo būdus, jungčių sprendinius, tvirtinimo elementų tipus, jų matmenis, kiekius ir išdėstymą, priklauso nuo tiekėjo siūlomos konstrukcijos ir yra tiekėjo atsakomybė.
Dėl šios priežasties papildomi tento ar konstrukcinių elementų tvirtinimo brėžiniai nebus teikiami.

